KURZUS: Üzleti elemzés Excelben

MODUL: III. modul: Statisztikai és "mi lenne, ha" típusú üzleti elemzések, optimumfeladatok

7. lecke: Közelítés, célérték-keresés, "mi lenne, ha" típusú üzleti elemzések és érzékenységvizsgálatok adattáblákkal

| Önellenőrző feladatok
1. Egy vállalat bankszámláján az üzleti év kezdetén 135 000 eFt van. Az adott évre tervezett üzemi/üzleti eredmény 54 000 eFt. Tételezzük fel, hogy a bank a számla záróegyenlege alapján 3%-os kamatot fizet vagy számít fel. (Az adatok a lecke07.xlsx munkafüzet Közelítés 2 munkalapján megtalálhatók.) A pénzügyi eredményt egyedül ez a kamatbevétel vagy kamatráfordítás adja. A 7. leckében tanult egyszerű modell segítségével, közelítéssel határozza meg a vállalkozás tervezett pénzügyi eredményét, záró bankszámla-egyenlegét és szokásos vállalkozási eredményét (mindet eFt-ban), ha feltételezhetjük, hogy év végéig a teljes üzemi eredmény pénzügyileg realizálható! Számítási eredményeit egész számra kerekítve írja be az alábbi mezőkbe! Negatív előjel és a szám között ne hagyjon közt! A pozitív előjelet ne írja ki! Ezres elválasztót se használjon! Pénzügyi eredmény: eFt Záró pénzügyi pozíció: eFt Vállalkozási eredmény: eFt
2. Egy kereskedelmi vállalat értékesítési árbevételhez viszonyított árrése 34%-os. A forgalmazott áru beszerzési árára (az ELÁBÉ-n felül) 1000 Ft-onként további 240 Ft változó költség jut. Az éves fix költség 2,7 millió Ft. (Az adatok a lecke07.xlsx munkafüzet Fedezetszámítás 2 munkalapján megtalálhatók.) A fedezetszámítás ÁKFN sémája alapján célérték-kereséssel határozza meg mekkora a fedezeti ponthoz tartozó nettó értékesítési árbevételt (az ÁFÁ-tól a feladat során végig tekintsünk el), majd a kapott eredményt eFt-ban, egész számra kerekítve, ezres elválasztók nélkül írja be az alábbi mezőbe! Fedezeti árbevétel: eFt
3. Az előző példában szereplő vállalkozás a következő évben minden egyéb paraméter változatlansága mellett 4 millió üzleti eredmény szeretne elérni. Mekkora forgalom elérésére van ehhez szükség? Válaszát az előzőekben is alkalmazott szintaktikai szabályok szerint, egész eFt-os értékre kerekítve írja be az alábbi mezőbe! 4000 eFt-os üzleti eredmény eléréséhez szükséges nettó árbevétel: eFt
4. A 2. feladatban szereplő vállalkozás a tervek ellenére minden egyéb paraméter változatlansága mellett sajnos mégis 350 eFt-os üzleti veszteséggel zárta az évet Mekkora nettó értékesítési árbevételt sikerült elérnie? Válaszát az előzőekben is alkalmazott szintaktikai szabályok szerint, egész eFt-os értékre kerekítve írja be az alábbi mezőbe! 350 eFt veszteséghez tartozó nettó árbevétel: eFt
5. Egy magánszemély egy éves futamidőre, azonos összegű havi törlesztéssel 280 ezer Ft gyorskölcsönt vesz fel, amelynek éves kamatlába 19%-os; a hitelösszeghez viszonyított hitelfelvételkor fizetendő egyszeri kezelési költsége 1,2%-os; a havonta, a törlesztő részlettel együtt fizetendő, ugyancsak a hitelösszeghez viszonyított havi adminisztrációs díja pedig 0,73%-os. (Az adatok a lecke07.xlsx munkafüzet THM 2 munkalapján megtalálhatók.) Célérték-számítással határozza meg a kölcsön teljes hiteldíj mutatóját (THM-jét), majd két tizedesre kerekítve, százalékban adja meg az alábbi üres mezőben! Teljes hiteldíj mutató (THM): %
6. Egy beruházási projekt pénzáramlásairól és a beruházó hozamelvárásáról az alábbi táblázatban szereplő információkat tudjuk. (Az adatok a lecke07.xlsx munkafüzet Beruházási projektértékelés munkalapján az A30:C37 tartományban megtalálhatók.)
Dátum | Megnevezés | Érték
2014.01.01 | Beruházási költség | -14 789 000 Ft
2014.06.30 | FCF1 | 1 475 000 Ft
2014.12.31 | FCF2 | 4 489 000 Ft
2015.06.30 | FCF3 | 8 460 000 Ft
2015.12.31 | FCF4 | 7 312 000 Ft
2016.06.30 | FCF5 | 1 890 000 Ft
| Elvárt megtérülés | 15%
Tekintettel arra, hogy a beruházó mind a beruházási költség, mind pedig a szabad pénzáramlások (FCF1-FCF5) vonatkozásában bizonytalan, ezért a tervszámokhoz képest olyan szcenáriókat, lehetőség-kombinációkat is szeretne megvizsgálni, amikor az előzőek a tervezett értékeknek 90, illetve 110 százalékát veszik fel. Kétdimenziós adattábla segítségével végezzen érzékenység-vizsgálatot a dátummal megadott pénzáramlás-sorozat belső megtérülési rátájára, majd az eredményeket két tizedesre kerekítve, százalékban, a százalékjel számok után történő közvetlen beírásával adja meg az eredménytábla üres mezőiben!
Belső megtérülési ráta | FCF1-FCF5 (a tervezetthez képest)
90% | 100% | 110%
Beruházási költség (a tervezetthez képest) | 90% |  |  |
100% |  |  |
110% |  |  |
7. A 6. feladatban kapott eredmények alapján döntse el az alábbi állításról, hogy a tagmondatok tartalma igaz-e, s van-e összefüggés a két tagmondat között! Jelölje be a megfelelő válasz betűjelét!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A projektet még akkor is érdemes megvalósítani, ha a beruházási költségek a tervezett 110%-ára nőnek, a későbbi nettó pénzbevételek pedig 90%-ra csökkennek, mert a beruházó hozamelvárása meghaladja az így adódó belső megtérülési rátát. |
A | B | C | D | E