KURZUS: Üzleti elemzés Excelben

MODUL: I. modul: Üzleti elemzések és vizualizáció képletekkel és diagramokkal

3. lecke: Eltéréselemzés

| Önellenőrző feladatok
1. Az 1. lecke "A" vállalatának cash-flow (CF) kimutatását az 1.12. ábra mutatta be. Lapozzon vissza ide a tananyagban, s állítson össze egy kis adattáblázatot a 2010. és 2011. évek három fő CF sorairól (működési, befektetési és finanszírozási CF), valamint az ezek összegeként adódó pénzeszközök változása sorról! (Az 1.12. ábrán zárójelek között szereplő értékek negatívok!) A kétoszlopos (oszlopokban az évek), négysoros (sorokban a CF fősorok) táblázat alapján készítsen egy-egy vízesésdiagramot a 2010. és a 2011. év CF kimutatásáról, majd pedig eltéréselemzés segítségével mutassa be, hogy az egyes fősorok változásai milyen hatást gyakoroltak a két év CF-ja közötti különbségre! Utóbbihoz is készítsen vízesésdiagramot! Az alábbi ábrák közül melyek tartoznak az Ön által vizsgált helyzethez?
2. Döntse el az alábbi állításokról, hogy igazak vagy hamisak!
A kumulatív eltérésfelbontási módszereknél a mutatószámok a vizsgálandó hatótényezők szorzataként állnak elő. |
A láncbehelyettesítés módszerénél a részeltérések függnek a hatótényezők sorrendjétől. |
Az abszolút különbözetek módszerénél a szorzatok tényezőinek sorrendjét - az elemzési eredmények hosszú távú összehasonlíthatóságának biztosítása érdekében - évről-évre változtatni kell. |
3. A lecke03.xlsx munkafüzet Kresalek 156. o. 1. feladat elnevezésű munkalapján található kiinduló adatok és séma alapján készítsen eltéréselemzést az üzemanyagköltség alakulására! Töltse fel a megfelelő képletekkel a munkalap barack hátterű celláit, majd a C21:H21 tartomány egész számra kerekített cellaértékeit (ezres elválasztók használata nélkül) írja be az alábbi táblázatba! A negatív előjel és a szám között ne hagyjon közt! A pozitív előjelet ne írja ki! (Eltérés 1 = gépkocsi-szám változásának hatása; Eltérés 2 = az átlagos futásteljesítmény változásának hatása; Eltérés 3 = az üzemanyag-fogyasztás változásának hatása; Eltérés 4 = az üzemanyagár változásának hatása)
| Mérték-egység | Terv | Eltérés 1 | Eltérés 2 | Eltérés 3 | Eltérés 4 | Tény
Üzemanyag-költség és annak változása | eFt |  |  |  |  |  |
4. A lecke03.xlsx munkafüzet Árbevétel eltéréselemzés 2 nevű munkalapján, valamint az Árfolyamok munkalapon található adatok alapján készítsen eltéréselemzést az adatok által lefedett két hónap árbevételére. Számszerűsítse a volumen-, az ár- és az árfolyamhatást! Az értékesítési árbevételek forintértékét az átlagos napi középárfolyamon számítsa ki! A kapott eredményeket eFt-ban, egész számra kerekítve írja be az alábbi táblázatba! Ezres elválasztókat ne használjon! Negatív számok esetén az előjel és a szám között ne hagyjon közt! A pozitív előjelet ne írja ki!
Megnevezés | Érték (eFt)
Bázishónap árbevétele (eFt) |
Mennyiségváltozás hatása (eFt) |
Árváltozás hatása (eFt) |
Árfolyamváltozás hatása (eFt) |
Tárgyhavi árbevétel (eFt) |
5. A lecke03.xlsx munkafüzet Fedezeti összeg eltéréselemzés2 nevű munkalapján található adatok alapján készítsen eltéréselemzést a fedezeti összegre. Számszerűsítse a volumen, a mix és a margin hatásokat! A kapott eredményeket Ft-ban, egész számra kerekítve írja be az alábbi táblázatba! Ezres elválasztókat ne használjon! Negatív számok esetén az előjel és a szám között ne hagyjon közt! A pozitív előjelet ne írja ki!
Megnevezés | Érték (Ft)
Árbevétel-tömeg változásának hatása (VOLUME) |
Összetétel-változás hatása (MIX) |
Fedezeti hányadok változásának hatása (MARGIN) |
Fedezeti összeg változása (TOTAL) |
6. A lecke03.xlsx munkafüzet ROE eltéréselemzés 2 nevű munkalapján található gazdálkodási adatok alapján készítsen eltéréselemzést a cég 2007-2009. évi ROE mutatóira. A leckében bemutatott módon számszerűsítse a tőkeáttétel, az eszközhatékonyság, az üzemi szintű jövedelmezőség, a kamat- és adóteher hatását! Készítsen a kétéves időszakot átfogó vízesésdiagramot! Melyik ábra tartozik az alábbiak közül az elemzett szituációhoz?