KURZUS: Üzleti elemzés Excelben

MODUL: I. modul: Üzleti elemzések és vizualizáció képletekkel és diagramokkal

2. lecke: Vizualizációs technikák az üzleti gyakorlatban: diagramok és értékgörbék

| Önellenőrző feladatok
1. Egy elemző a késztermék-készlet (db) és a késztermékek raktározási költségeinek (ezer Ft) időbeli alakulását szeretné bemutatni egy kombinált diagramon. A készletadatok heti leltár alapján hetente, a költségek havi szinten állnak rendelkezésre. Milyen diagramot célszerű használnia a legegyszerűbb ugyanakkor a legteljesebb és legpontosabb megjelenítés érdekében?
| Két függőleges tengelyes vonal-vonal diagram.
| Halmozott felületdiagram.
| Két vízszintes (kategória)tengelyes oszlop-oszlop diagram.
| Két függőleges tengelyes vonal (a költségek megjelenítésére) - oszlop (a készletszint ábrázolására) diagram.
| Perecdiagram.
| Két függőleges és két vízszintes (kategória)tengelyes oszlop (a költségek megjelenítésére) - vonal (a készletszint ábrázolására) diagram.
2. Ábrázolja az adatok típusához illeszkedő diagramon a lecke02.xlsx munkafüzet Pénzügyi adatok munkalapján található Saját tőke idősort! Melyik diagramot kapta?
3. Egy elemző a lecke02.xlsx munkafüzet Árbevétel szerkezete nevű munkalapján látható adatok alapján szeretné összehasonlítani a 2004-2006. évek exportárbevételének szerkezetét. A hangsúlyt nem az árbevétel összértékére, hanem annak belső arányaira és azok változására szeretné helyezni. Melyik diagrammal, diagramcsoporttal lehet a legjobban bemutatni a fentieket?
4. Melyik diagramtípus alkalmas összetételek összehasonlítására?
| egyszerű vonaldiagram
| vonal értékgörbe
| halmozott területdiagram
| oszlop értékgörbe
| halmozott oszlopdiagram
| nyereség/veszteség értékgörbe
| perecdiagram
5. Mi a neve annak a diagramtípusnak, amelynek egy cellányi a mérete, s ez az oszlopszélesség és a sormagasság változtatásával együtt változik? A diagram rendszerint egyetlen adatot vagy adatsort mutat csupán diagramcím, tengelyek, tengelyfeliratok és tengelycímek nélkül.
| értékgörbe
| sugárdiagram
| tachodiagram
| microchart
| dashboard
| cockpit