KURZUS: Üzleti elemzés Excelben

MODUL: II. modul: Excel függvények üzleti alkalmazása

5. lecke: Dátum-, idő- és szövegfüggvények használata üzleti elemzési feladatokban

| Önellenőrző feladatok
Az 1-6. önellenőrző feladatok az lecke05.xlsx fájlban található indulóadatokhoz kapcsolódnak.
1. Az értékesítési adatok munkalap A oszlopában az adott tétel vevőjének megjelölését találjuk, amely a vevőt az első három karakterével azonosítja. A többi karakter - amely mindenütt egyformán a "-11" szöveget tartalmazza - felesleges. A G oszlopban készítsen egy olyan, Vevőkód elnevezésű mezőt (oszlopot), amely csupán az első három karaktert őrzi meg az eredeti Vevő azonosítóból! Az alábbiak közül a G2 cellában mely megoldás/megoldások adja/adják a kívánt eredményt?
| =KIMETSZ(A2;"-11")
| =BAL(A2;3)
| =JOBB(A2;3)
| =KÖZÉP(A2;1;3)
| =CSERE(A2;4;HOSSZ(A2)-3;"")
| =HELYETTE(A2;"-11";"")
2. Az értékesítési adatok munkalap B oszlopában az adott tétel cikk kódja szerepel. Ennek első "-" jelig (rövid kötőjelig) tartó része adja meg a cikkcsoportot, amely bizonyos esetekben kettő, más esetekben három karakterből áll (de akár ennél hosszabb vagy rövidebb is lehet). Az Ön feladata, hogy a H oszlopban készítsen egy olyan, Cikkcsoport elnevezésű mezőt (oszlopot), amely a hosszú cikk kódból "kiveszi" a fentiek szerinti cikkcsoportot! Az alábbiak közül a H2 cellában mely megoldás/megoldások adja/adják a kívánt eredményt?
| =BAL(B2;4)
| =SZÖVEG.KERES("-";B2)
| =BAL(B2;SZÖVEG.KERES("-";B2)-1)
| =BAL(B2;SZÖVEG.TALÁL("-";B2))
| =KÖZÉP(B2;1;SZÖVEG.TALÁL("-";B2)-1)
| =CSERE(B2; SZÖVEG.KERES("-";B2);HOSSZ(B2)-SZÖVEG.KERES("-";B2)+1;"")
3. Az értékesítési adatok munkalap B oszlopában szereplő cikk kód első "-" jel (rövid kötőjel) után következő minden esetben 4 karakterből része adja meg a termék valamilyen számszerűen leírható tulajdonságát. Legyen ez mondjuk a termék átmérője! A 4 karakterből az első kettő a százas és a tízes helyiértéken álló számjegyet, a harmadik és negyedik pedig a két tizedest (tizedeket és századokat) adja meg. A 0125 például 1,25 cm-es, a 1140 pedig 11,4 cm-es átmérőt jelent. Az Ön feladata, hogy az I oszlopban készítsen egy olyan, Átmérő elnevezésű mezőt (oszlopot), amely a hosszú cikk kódból kiindulva számértékben adja vissza az adott tételhez tartozó átmérőt! Az alábbiak közül az I2 cellában mely megoldás/megoldások adja/adják a kívánt eredményt?
| =KÖZÉP(B2;SZÖVEG.KERES("-";B2)+1;4)
| =ÉRTÉK(KÖZÉP(B2;SZÖVEG.KERES("-";B2)+1;4))
| =ÉRTÉK(KÖZÉP(B2;SZÖVEG.KERES("-";B2)+1;4))/100
| =KÖZÉP(B2;SZÖVEG.KERES("-";B2)+1;4)/100
| =ÉRTÉK(KÖZÉP(B2;SZÖVEG.TALÁL("-";B2)+1;4))/100
| =KÖZÉP(B2;SZÖVEG.TALÁL("-";B2)+1;4)/100
4. Az alábbiak közül melyik függvénnyel (függvényekkel) dönthető el, hogy a C oszlopban szereplő Számla dátumok szövegként vagy dátumértékként (számként) vannak-e megadva?
| =SZÁM függvény
| =DÁTUM függvény
| =SZÖVEG függvény
| =SZÖVEG.E függvény
| MA függvény
| MOST függvény
5. Az alábbiak közül mely képlettel (képletekkel) lehet meghatározni a C2 cellában szereplő dátum vagy dátumot megadó szöveg dátumértékét?
| =C2*1
| =DÁTUM(C2)
| =DÁTUMÉRTÉK(C2)
| =ÉV(C2)
| =MA(C2)
| =MOST(C2)
6. Az alábbiak közül mely képlettel (képletekkel) lehet meghatározni a C2 cellában szereplő dátum hónapjának számát?
| =HÓ(C2)
| =HÓNAP(C2)
| =HÓNAP(C2*1)
| =HÓNAP.UTOLSÓ.NAP(C2;0)
| =KALK.DÁTUM(C2)
| =MA(C2)
7. Egy üres munkalap A1-es cellájába írja be a 2011.01.01 dátumot! Az alábbiak közül mely képlettel (képletekkel) lehet meghatározni, hogy az A1 cellában szereplő dátum melyik hétre esett a Magyarországon is érvényes számítási mód szerint (az év első hetében legalább 4 nap az adott évre esik, vagyis az év első csütörtökét tartalmazó hét az év első hete)?
| =HÉT(A1)
| =HÉT.NAPJA(A1)
| =HÉT.NAPJA(A1;2)
| =HÉT.SZÁMA(A1)
| =HÉT.SZÁMA(A1;21)
| =ISO.HÉT.SZÁMA(A1)
8. Egy üres munkalap A1 cellájába egy adott év első, A2-es cellájába pedig utolsó napjának dátumát írtuk. A B1:B115 tartomány az összes olyan dátumot tartalmazza, amely az adott évben munkaszüneti nap (hétvége, áthelyezett pihenőnap, ünnepnap stb.) A megadott adatok felhasználásával alábbiak közül melyik függvénnyel határozhatjuk meg, hogy az adott évben hány munkanap van?
| =KALK.DÁTUM(A1;A2;B1:B115)
| =KALK.MUNKANAP(A1;A2;B1:B115)
| =KALK.MUNKANAP.INTL(A1;A2;B1:B115)
| =ÖSSZ.MUNKANAP(A1;A2;B1:B115)
| =ÖSSZ.MUNKANAP.INTL(A1;A2;"0000000";B1:B115)
| =ÖSSZ.MUNKANAP.INTL(A1;A2;;B1:B115)